open-index/open-wikipedia-markdown huggingface dataset:
Seni reka perindustrian

**Rekabentuk perindustrian** ialah ciri bentuk, tatarajah, corak atau hiasan yang digunakan pada sesuatu barang melalui apa-apa proses atau cara perindustrian. Ianya ciri yang ada pada barang siap dan merupakan ciri yang menarik dan dinilaikan dengan pandangan mata.

## Rekabentuk perindustrian di Malaysia
Di Malaysia, rekabentuk perindustrian dilindungi di bawah Akta Reka Bentuk Perindustrian 1996 dan Peraturan-peraturan Reka Bentuk Perindustrian 1999. Akta ini memberikan hak perlindungan kepada reka bentuk perindustrian kepada reka bentuk perindustrian berdaftar sebagai harta persendirian yang boleh dibuat melalui penyerah hak.

## Rujukan
*Sistem Perlindungan Harta Intelek di Malaysia, MyIPO, 2008
*Sistem Reka Bentuk Perindustrian di Malaysia, MyIPO, 2008
Anlat İstanbul

***Anlat İstanbul*** ialah sebuah filem antologi 2005 Turki.

Ia diperbuat daripada lima segmen yang ditulis oleh Ümit Ünal dan diarah oleh Selim Demirdelen, Kudret Sabancı, Ümit Ünal, Yücel Yolcu dan Ömür Atay. Tajuk asal Turki ***Anlat İstanbul*** bermaksud "Ceritakan kepadaku Istanbul". Filem ini memberitahu 5 buah cerita yang berkait yang terjadi di Istanbul masa kini yang mencerminkan cerita dongeng Snow White, Cinderella, Pied Piper, Sleeping Beauty dan Little Red Riding Hood yang masyhur. Setiap garis cerita diarah oleh pengarah Turki yang berlainan. 

## Anugerah
Filem ini memenangi Filem Turki Terbaik dan anugerah Pelakon Wanita Terbaik di Istanbul International Film Festival 2005, Hadiah Juri Khusus di Bangkok International Film Festival 2006 dan Hadiah Juri "Ekspresi Kesenian" (Gagasan Asal) di Pesta MedFilm 2005 di Rom.
Bahasa Dusun

**Bahasa Dusun** merupakan bahasa bumiputera kaum Dusun atau Kadazan-Dusun di Sabah. Bahasa Dusun hampir menyerupai bahasa Kadazan tetapi terdapat sedikit perbezaan terutamanya dari segi ejaan dan sebutan. Contohnya "sembilan" yang disebut "siam" dalam bahasa Dusun dan "sizam" dalam bahasa Kadazan. Akan tetapi, terdapat juga perkataan yang berbeza tetapi maksud yang sama contohnya "di mana" yang disebut "hinonggo" dalam bahasa Dusun dan "hinombo" dalam bahasa Kadazan atau "rumah" yang disebut "walai" dalam bahasa Dusun dan "hamin" dalam bahasa Kadazan.

Walaupun kedua-dua bahasa ini sedikit berbeza tetapi kebanyakan suku kaum Dusun-Kadazan menggunakan kedua-dua bahasa ini dalam perbualan seharian.

## Pautan luar
* http://www.edusun.org/home/ 

## Lihat juga
* Bahasa Kadazan
Kolej Matrikulasi Labuan

**Kolej Matrikulasi Labuan** (KML) berada di bawah pentadbiran Kementerian Pendidikan Malaysia yang terletak di Kepulauan Borneo iaitu Labuan. 
Kolej ini mula beroperasi pada 1 Jun 1999. 19 Julai 1999 merupakan hari pendaftaran pelajar sulung sesi Jun 1999/2000. Ia berpindah ke kampus Merinding secara berperingkat pada 11 Mac 2002. Sesi akademik bermula secara rasminya dengan pengambilan pelajar baru ambilan Mac 2002/2003 pada 21 Mac 2002.

### Lokasi
Terletak 12 kilometer dari pusat bandar Labuan.

### Senarai Pengarah
* 01 Jun 1999 - 15 Ogos 2000: Encik Zainal Badri Bin Ahmad Rafaai
* 16 Ogos 2000 - 31 Julai 2003: Encik Ahmad A. Staun
* 1 Ogos 2003 - 05 Mei 2006: Encik Md Jamal Bin Suboh
* 06 Mei 2006 - 12 Mac 2017: Encik Sawang @ Rizal Bin Amit
* 13 Mac 2017 - sekarang: Tuan Haji Mohd Yusof Bin Samad

### Program
Terdapat dua program yang ditawarkan iaitu;
* Program Satu Tahun (2 semester)
* Program Dua Tahun (4 semester)

### Bidang Pengkhususan
Terdapat dua pengkhususan yang ditawarkan iaitu Jurusan Sains dan Jurusan Perakaunan. Jurusan sains boleh memilih mana-mana modul daripada tiga modul yang ditawarkan iaitu;
* Modul I : Matematik, Kimia, Fizik dan Biologi
* Modul II: Matematik, Kimia, Fizik  dan Sains Komputer
* Modul III: Matematik, Kimia, Biologi dan Sains Komputer
Mata pelajaran teras bagi jurusan perakaunan pula ialah Matematik, Kimia Kejuruteraan, Fizik Kejuruteraan dan Pengajian Kejuruteraan

Mata pelajaran wajib adalah Bahasa Inggeris, Pendidikan Moral atau Pendidikan Islam, Kemahiran Dinamika dan aktiviti Kokurikulum.

### Kemudahan Kampus
# Dewan Kuliah
# Bilik Tutorial
# Perpustakaan
# Makmal Sains
# Makmal Komputer
# Makmal Bahasa
# Kompleks Sukan
# Kafetaria
# Pusat Pembangunan Pelajar
# Kompleks Kediaman
# Kedai Koperasi
# Kedai Fotostat
# Peti Pos
# Mesin Pengeluaran Wang (Bank Rakyat)

### Peluang Melanjutkan Pengajian
Pelajar yang memperolehi PNGK 2.00 (Gred C) dan ke atas berpeluang melanjutkan pengajian ke Institusi Pengajian Tinggi Awam dalam pelbagai bidang mengikut jurusan masing-masing.

Di peringkat antarabangsa, pelajar Kolej Matrikulasi Labuan melanjutkan pengajian universiti di United Kingdom, Australia, Indonesia dan New Zealand.

## Rujukan


## Pautan luar
* Laman web rasmi Kolej Matrikulasi Labuan 
* https://web.archive.org/web/20010507145004/http://www.geocities.com/kmlabuan/
T-72

**T-72** adalah sebuah Kereta Kebal Utama buatan Kesatuan Soviet yang dikeluarkan sejak tahun 1971. Kereta kebal ini merupakan hasil dari pembangunan lanjut yang dilakukan ke atas kereta kebal T-62. Kereta kebal T-90 pula merupakan terbitan hasil pembangunan yang berterusan ke atas T-72. Baru-baru ini, reputasi T-72 tercalar ekoran keupayaannya yang mengecewakan semasa dalam pertempuran menentang kereta-kereta kebal moden buatan Barat seperti M1 Abrams dan Challenger 1 dalam Perang Teluk. Walaupun begitu, kekurangan latihan yang diberikan kepada krew kereta kebal T-72 juga harus diambil kira.

## Spesifikasi (T-72A)
Data daripada *inetres.com* 
### Ciri-ciri umum
* Berat= 41.5 tan
* Panjang= 9.53 m
* Lebar= 3.59 m
* Tinggi= 2.23 m
* Krew= 3

### Persenjataan

* Perisai= 500 mm (20 in) perisai komposit
* Persenjaataan utama= Meriam laras licin 125mm 2A46
* Sistem kawalan tembakan= TPD-K1 pelaras tembakan laser
* Persenjataan sokonga= 7.62mm mesingan sepaksi PKT, 12.7mm mesingan anti pesawat NSVT
* Enjin= ChTZ V-46-6
* Kuasa enjin= 780 hp (582 kW)
* Kadar kuasa= 18.8 hp/tan
* Suspensi= Palang kilasan
* Kelegaan dari permukaan bumi= 0.49 m
* Muatan bahan api= 1200 liter
* Jarak operasi= 460 km, 700 km dengan tangki bahan api tambahan
* Kelajuan= 60 km/j

## Pengguna T-72 dan terbitannya

T-72 digunakan lebih daripada 40 buah negara di seluruh dunia. Ia juga telah dibina dengan kebenaran berlesen dan dibangunkan lebih lanjut oleh beberapa buah negara seperti di bawah:
* Singa Babylon, Iraq
* M-84, Yugoslavia
* M-95 Degman, Croatia
* M-2001, Serbia
* PT-91M "Pendekar", Malaysia - Gemas, Kor Armor Diraja
* PT-91 Twardy, Poland
* Tank EX, India
* TR-125, Romania
* T-90A, Rusia
* T-90M, Rusia
* Type 99/ZTZ-99, China

## Lihat juga
* Kereta kebal setanding
** Chieftain
** Leopard 1
** M60 Patton
* Artikel berkaitan
** Senarai kereta kebal
** Senarai kereta kebal Soviet
** Peluru meriam laras licin 125mm

## Rujukan

## Pautan luar

* Laman web rasmi Uralvagonzavod 
* Laman kenderaan armor moden Rusia oleh Vasiliy Fofanov 
* Laman web NiiStali
Dakota Fanning

**Hannah Dakota Fanning** (lahir 23 Februari 1994), lebih dikenali sebagai **Dakota Fanning**, ialah seorang pelakon Amerika Syarikat. Kejayaan cemerlang Fanning sebagai pelakon kanak-kanak bermula dengan filem *[[I Am Sam]]* pada 2001. Dia kemudian berlakon dalam filem *[[Man on Fire (filem 2004)|Man on Fire]]*, *[[War of the Worlds (filem 2005)|War of the Worlds]]*, dan *[[Charlotte's Web (filem 2006)|Charlotte's Web]]*. Dia mula memainkan peranan yang lebih dewasa dengan filem *[[Hounddog (filem)|Hounddog]]* dan The Secret Life of Bees.

## Pautan luar
*
Babylon

**Babylon** (, , ) adalah negara-kota bagi tamadun Mesopotamia, dan tinggalannya kini ditemui lebih kurang 85 kilometer selatan Baghdad.

Pada hari ini, hanya terdapat longgokan dan timbunan tanah serta kesan runtuhan bangunan dan batu-bata di tanah subur Mesopotamia di antara Sungai Dajlah dan Sungai Furat di Iraq. Sumber sejarah memberitahu kota Babylon pada asalnya sebuah kota kecil yang mula bertapak pada permulaan milenium ketiga SM (bibit mulanya dinasti-dinasti). Kota ini mula menyinar dan menjadi penting dengan kebangkitan Dinasti pertama Babylon. Ia adalah sebuah kota suci rakyat Babylon dan lebih kurang tahun 2300 SM menjadi pusat bagi Empayar Baru Babylon dari tahun 612 SM. Taman Tergantung Babylon merupakan satu dari Tujuh Keajaiban Dunia.  

Perkataan Babylon adalah berasal dari bahasa Akkadia "Babilu" yang bermaksud "pintu masuk Dewa". Dalam al-Quran dan Kitab Bible, nama ini disebut sebagai Babil atau Babel. Dalam Kitab Kejadian 11:9, ia bermakna "kekeliruan" (tentang bahasa) dari kata kerja "balbal" iaitu untuk "mengelirukan".

Beribu-ribu orang tinggal di Babylon dan komuniti di dalam dan di sekitarnya berkembang pesat dari penempatan padat dan padat ke pinggir bandar yang luas.
Siput biangan

**Siput biangan** merupakan sejenis kerang-kerangan yang banyak terdapat di Sabah dan Sarawak.

Siput biangan juga dikenali sebagai *kohan* atau *tambayangan*. Siput biangan terletak dalam keluarga *Arcidae* dan genus *Anadara*.

Antara spesies yang dikenali dengan nama yang serupa adalah:-
* Anadara granosa
* Anadara grariosa (Linnaeus)
* Anadara cf. ferruginea 

Siput biangan merupakan sumber makanan tempatan rakyat persisiran pantai Sabah yang sangat digemari.

## Pautan luar
* Hidupan marin intertidal : sumber makanan penduduk daerah Semporna, Sabah (PDF)
Bank Kerapu

**Bank Kerapu** adalah merupakan sebuah bangunan bersejarah yang terletak di sebelah hilir Padang Merdeka, Kota Bharu, Kelantan. Pada tahun 1912, bangunan ini siap dibina dan mula digunakan sebagai bank oleh "The Mercatile Bank of India Ltd". Bangunan ini merupakan bank pertama yang dibuka di Kelantan.

## Sejarah
Bank Kerapu dibina di atas sebidang tanah milik seorang ketua tempatan yang bernama Nik Yusoff bin Nik Abdul Majid. Bangunan ini juga merupakan sebuah binaan bangunan pertama di Kelantan yang menggunakan batu. Masyarakat tempatan Kelantan lebih mengenali bangunan ini sebagai bangunan Bank Kerapu kerana sebahagian daripada permukaan bangunaan ini disimen dengan menggunakan batu-bata kecil yang menyebabkan permukaannya tidak rata dan menggerutu.

Semasa Perang Dunia ke-II, pasukan polis rahsia Jepun telah menggunakan bangunan ini sebagai ibu pejabat Kempai Tai, pejabat rahsia Polis Jepun. Bangunan ini juga dijadikan penjara, tempat siasatan, tempat penderaaan dan lain-lain aktiviti keganasan mereka. Apabila Jepun menyerah kalah dan Inggeris kembali memerintah negeri ini, bangunan ini digunakan semula sebagai bank. Pada tahun 1977, nama bank tersebut bertukar kepada "The Hong kong & Shanghai Banking Corporation", dan pada 1981 bangunan ini dijadikan pula sebagai Balai Seni Lukis dan Kraftangan Kelantan. Mulai tahun 1992, bangunan ini digunakan sebagai Memorial Perang Dunia Ke II di Kelantan.

## Bank Kerapu kini
Bermula pada tahun 1992, bangunan ini digunakan sebagai memorial peringatan Perang Dunia II yang mana pendaratan tentera bermula di Tanah Melayu. Bangunan ini memiliki dan mempamerkan lebih daripada 1,000 bahan pameran yang berkaitan dengan peperangan yang terdiri dari gambar-gambar, artikel dan artifak. Pameran lain termasuk foto Sultan Ismail Petra sebagai Kolonel Kehormat Rejimen Artileri DiRaja Malaysia, sejarah hubungan Kelantan-Thai sebelum kemerdekaan Tanah Melayu, dan kehidupan rakyat Britisih di Kelantan sebelum dan selepas perang. Basikal yang pernah digunakan oleh tentera Jepun semasa memasuki bandar Kota Bharu juga dipamerkan di sini.

## Lihat juga
* Bank Pitis
* Istana Jahar

## Pautan luar

* Info Bank Kerapu di laman web rasmi Kerajaan Kelantan
* [Info Bank Kerapu di laman web ''virtual Malaysia''](http://www.virtualmalaysia.com/destination/bank%20kerapu%20(war%20museum).html)
* Foto Bank Kerapu di laman fotopages raykinzoku.com

## Rujukan
Bank Pitis

**Bank Pitis** adalah merupakan sebuah bangunan batu tertua yang terletak di luar pintu masuk ke Istana Balai Besar, Kota Bharu, Kelantan. Bangunan ini telah dibina pada zaman pemerintahan Sultan Muhammaad III (1889- 1890). Tujuan utama bangunan ini adalah untuk menyimpan wang pitis-pitis perbelanjaan negeri Kelantan pada masa itu.

## Sejarah
Bangunan ini berbentuk empat segi sama dengan berukuran 12 kaki lebar dan tingginya 12 kaki. Daun pintunya diperbuat daripada kayu cengal dan dipasang dengan tiga penyelak (kunci) yang diperbuat daripada besi.

Pemerintah Kelantan, Sultan Muhammad IV pada tahun 1903 telah menghantar "pohon duit" kepada Raja Siam. Pada masa itu, Kelantan masih merupakan negeri di bawah perlindungan Siam. "Pohon Duit" ini juga dikenali sebagai **Pohon Pitis**. Berdasarkan dialek Kelantan, "pohon" merujuk kepada "pokok" manakala "Pitis" atau "Pitih" pula merujuk kepada wang. Berdasarkan sejarah, Kelantan menggunakan Pitih sebagai matawang sehingga tahun 1920.

"Pohon Pitis" Kelantan dibuat daripada logam timah yang mengandungi 13 syiling menggunakan teknologi acuan yang diperkenalkan oleh pedagang dari China. Pada bahagian muka syiling tertulis “Thuriba Fi Zul-Hijjah Sanat 1321” bermakna bulan Zul–hijjah 1903 dan dibelakangnya pula tertulis perkataan “Belanjaan Kerajaan Kelantan” untuk mengesahkan bahawa ianya adalah matawang rasmi kerajaan Kelantan.

## Rujukan
* Info Bank Pitis di laman web Kerajaan Kelantan
Jambatan imbang

**Jambatan imbang** merupakan sejenis jambatan gerak yang mempunyai berat pengimbang untuk mengimbangi bidang jambatan, atau "daun," semasa berayun ke atas (terbuka). Jambatan imbang merupakan jambatan boleh gerak paling biasa ditemui kerana ia boleh terbuka dengan cepat dan memerlukan hanya sedikit tenaga secara relatif untuk digerakkan.

Jambatan imbang boleh jadi daun tunggal atau kembar. Jambatan daun kembar lazimnya mempunyai struktur kekuda dan berat pengimbang di bawah rentang, manakala jambatan daun tunggal selalunya merupakan jambatan kekuda dengan berat pengimbang yang ditinggikan. Jambatan Menara ialah jambatan daun kembar yang terkenal.

## Galeri

Image:BurnsideBridge.jpg|*Burnside Bridge*, Portland, Oregon, AS
Image:Tower bridge London Twilight - November 2006.jpg|''Tower Bridge'', London, UK
Image:Pegasus bridge new.jpg|*[[Jambatan Pegasus|Pegasus Bridge]]*, Calvados, Perancis
Image:Salmon Bay Bridge open 01.jpg|*Salmon Bay Bridge*, Seattle, Washington, AS


## Lihat juga

* Jambatan
* Jambatan angkat
* Jambatan gerak
* Senarai jambatan imbang
Sains forensik

**Sains forensik** merupakan satu bidang sains yang menjalankan kajian ke atas penyiasatan jenayah dengan menggunakan ilmu sains seperti kimia, biologi, fizik, teknologi maklumat, dan sebagainya. Akan tetapi, bidang ini telah diperluaskan sehingga menggunakan ilmu sains sosial dalam penyiasatannya seperti perakaunan dan ekonomi. Matlamat utama sains forensik adalah untuk mencari kenyataan di sebalik sesuatu kes.

## Etimologi
Istilah forensik berasal dari perkataan Latin, *forensis* yang bermaksud "sebelum ke forum".

## Teori sains forensik
***Teori Sentuhan**: ia diperkenalkan oleh Locard yang menyatakan bahawa "every contact leaves trace". Adalah dipercayai bahawa setiap sentuhan antara dua objek akan meninggalkan kesan iaitu barang kes. Kesan ini akan dicari dan dikumpulkan oleh pihak berkuasa iaitu polis untuk melakukan penyiasatan melalui analisis, biasanya analisis kimia.

***Teori individualistik**: setiap barang kes adalah tidak sama walaupun ianya dihasilkan oleh kilang yang sama. Teori ini diterima pakai untuk membuat perbandingan antara dua objek yang disyaki sama atau daripada sumber yang sama. Contohnya, dua cebisan kaca dipadankan pinggirnya untuk mengetahui sama ada mereka adalah daripada sekeping kaca yang sama sebelum ia dipecahkan. Jika dua kaca adalah daripada sumber yang asal, maka ciri-ciri individualistik akan wujud dan tiada kaca lain dapat menghasilkan padanan pinggir yang sama.

## Rujukan

## Pautan luar

* Forensic educational resources
Kelab Kasino, Tumpat

**Kelab Kasino** adalah merupakan sebuah bangunan yang digunakan sebagai tempat perjudian (kasino). Bangunan ini dimiliki oleh seorang Cina yang bernama Ong Teng Kee. Bangunan ini telah dibina pada tahun 1921. Walaupun agak usang, struktur binaannya bangunan ini masih lagi utuh dan teguh. Kedudukan bangunan ini terletak di hadapan Bangunan Majlis Daerah Tumpat.

## Pautan luar
*Info Kelab Kasino di laman web Majlis Daerah Tumpat
SpaceX

**Space Exploration Technologies Corporation** (**SpaceX**) merupakan sebuah syarikat pengangkutan angkasa lepas dari Amerika Syarikat yang diasaskan oleh Elon Musk, pengasas bersama PayPal. Syarikat ini membina kenderaan pelancar yang sebahagiannya boleh diguna semula - Falcon 1 dan Falcon 9 - dan siri kapsul angkasa lepas Dragon.

Syarikat ini pada mulanya berpusat di El Segundo tetapi kini beroperasi di Hawthorne, California.

## Pautan luar
* SpaceX
Masjid Ubudiah

Terdapat beberapa buah Masjid Ubudiah, antaranya adalah:-

# Masjid Ubudiah, Perak merupakan sebuah masjid nazar DiRaja.
# Masjid Ubudiah, Segambut
# Masjid Ubudiah, Kampung Sungai Raya, 43100 Hulu Langat
# Masjid Ubudiah, Kerling
# Masjid Ubudiah, Felda Jengka 10
# Masjid Ubudiah, Pekan Kemayan
# Masjid Ubudiah, Felda Tementi, Triang, 28300 Bera, Pahang Darul Makmur
Lagu kebangsaan Republik Kyrgyz

**Lagu Kebangsaan Republik Kyrgyz** (Bahasa Kyrgyz: Кыргыз Республикасынын Мамлекеттик Гимни, transliterasi: *Kyrgyz Respublikasının Mamlekettik Gimni*; Bahasa Rusia: Государственный гимн Киргизской Республики) telah diisytiharkan pada tahun 1992, untuk sebuah republik baharu iaitu Kyrgyzstan. Muzik telah dicipta oleh Nasyr Dawlesow dan Kalyý Moldobasanow, dan liriknya ditulis oleh Jamil Sadykow dan Eşmambet Kulueýew.

## Lirik
### Lirik dalam [[bahasa Kyrgyz]]

### Lirik dalam [[bahasa Rusia]]

## Terjemahan

## Rujukan

## Pautan luar
* Fail MIDI
Istana Bukit Tanah

**Istana Bukit Tanah** merupakan salah satu istana yang terdapat di dalam Jajahan Tumpat. Istana ini dipercayai telah siap dibina dalam tahun 1910, iaitu semasa pemerintahan Sultan Ismail ibni Sultan Muhammad IV. Istana Bukit Tanah ini dijadikan sebagai istana persinggahan sejak dari zaman pemerintahan Sultan Ismail sehingga sekarang.

## Pengenalan
Pada asalnya, tapak istana ini agak rendah dan dipercayai telah ditimbun dengan tanah supaya kelihatan lebih tinggi. Sekiranya dilihat dari jauh, kedudukan yang tinggi itu seolah-olah ianya dibina di atas sebuah bukit. Sejak itu, istana ini telah diberi jolokan sebagai Istana Bukit Tanah. Keluasan tapak istana ini hampir mencecah 3 ekar, dan kawasannya dikelilingi dengan pokok-pokok besar. 

## Pautan luar
*Foto menarik Istana Bukit Tanah di laman fotopages ''zainal-tajudin'' 
*Info Istana Bukit Tanah di laman web Majlis Daerah Tumpat
Phoenicia

**Phoenicia**, **Fenikia** (, ), **Finiq** atau **Finik** (dedua dari ****) ialah sebuah tamadun purba yang terletak di tanah Syam pesisiran timur Laut Mediterranean, berpusat terutamanya Kanaan di Lubnan meluas ke pantai Syria dan Jalil moden sampai Arwad di belah utara dan Akka hingga barangkali Gaza di belah selatan. Pada kemuncaknya dari antara 1100 hingga 200 SM, tamadun ini berpengaruh sepanjang laut Mediterranean dari Cyprus di belah timur sampai Semenanjung Iberia di belah barat.
## Sejarah

### Zaman Besi

### Penubuhan Kart Hadast (Carthago/Carthage)

### Zaman Keyunanian

## Lihat juga

* Bahasa Phoenicia
* Abjad Phoenicia

## Rujukan
ETiQa Takaful

**eTiQa Insurance & Takaful** merupakan sebuah rangkaian insurans dan takaful untuk Kumpulan Maybank. Ia menawarkan insurans hayat dan am serta produk keluarga dan takaful am melalui 14,000 ejennya, 30 cawangan dan 450 cawangan Maybank menggunakan model bancassurance. Etiqa Insurance adalah salah satu syarikat insurans konvensional terkemuka di Malaysia dengan premium kasar yang ditulis; manakala Etiqa Takaful adalah pemimpin pasaran takaful dengan 47 peratus dan 21 peratus saham pasaran masing-masing dan takaful keluarga masing-masing pada tahun 2014.

## Pengertian takaful
Dalam bahasa Arab, kata dasar bagi perkataan 'Takaful' ialah 'Kafala' yang bermaksud untuk manjamin, menjaga atau memelihara. Menurut akta Takaful 1984, "Takaful" maksudnya satu Skim yang berasaskan Persaudaraan, Perpaduan dan Bantuan bersama yang menyediakan Pertolongan dan Bantuan Kewangan kepada peserta-peserta jika diperlukan di mana peserta-peserta sama-sama bersetuju untuk memberi sumbangan bagi maksud itu.

Secara amnya Takaful mempunyai tujuan yang sama dengan insurans konvensional di mana kedua-duanya merupakan instrument untuk membantu golongan yang tidak bernasib baik kerana ditimpa musibah.

## Sejarah perkembangan takaful
Pada 15 Jun 1972, satu pengumuman terhadap penerokaan dan kajian yang dibuat ke atas kontrak insurans konvensional di mana Jawatankuasa Fatwa Kebangsaan Malaysia dalam persidangan yang kelimanya telah memutuskan bahawa insurans nyawa sebagaimana yang dijalankan oleh syarikat-syarikat insurans yang ada pada masa itu adalah suatu muamalah yang fasid (rosak/tidak sah) dan tidak sesuai dengan prinsip/prinsip islam dari segi akadnya kerana mengandungi unsur-unsur gharar (ketidak tentuan), maisir (judi), dan riba (faedah).

Para ulama telah sepakat memutuskan Takaful sebagai ganti kepada insurans konvensional. Dasar 'Tabarru' menjadi teras utama membina paksi Takaful. Pengendali Takaful pertama di Malaysia ditubuhkan pada tahun 1984. Sejajar dengan itu parlimen telah meluluskan Akta 312 yang dinamakan Akta Takaful 1984.

Sejak daripada penubuhan syarikat pertama takaful hinggalah kini, industri takaful telah berkembang dengan pesatnya. Mengikut rekod Bank Negara Malaysia, terdapat 12 buah syarikat Takaful pada 2012 termasuk Etiqa Takaful Berhad.

## eTiQa Takaful
eTiQa Takaful dahulunya dikenali sebagai Takaful Nasional Sdn. Bhd. kini telah menjadi salah sebuah Ahli Kumpulan Maybank Berhad. eTiQa Takaful menyediakan pelbagai jenis produk Takaful Keluarga, antaranya *MESRA, PRIMA, WARISAN, AFIAH, SAKINAH dan SARJANA*. Satu sistem Perancangan Kewangan Islam yang pasti mampu memenuhi permintaan pasaran masa kini. Baru-baru ini eTiQA Takaful juga telah melancarkan Kad Perubatan Islamnya iaitu *Takaful Medic Save Rider*.

## Pemasaran
eTiQa Takaful melalui penjenamaan baru telah dipasarkan melalui pengiklanan yang begitu meluas di media massa. Kebanyakan iklan bertemakan kecepatan melakukan proses tuntutan.

## Rujukan

## Pautan luar
*Laman web rasmi
Jambatan gantung

**Jambatan gantung** merupakan sejenis jambatan di mana unsur yang menanggung beban digantung dari kabel. Sementara jambatan gantung moden dengan pelantar rata dibina sejak dari awal abad ke-19, jenis terawal dilaporkan telah dibina seawal abad ke-3 SM. Jambatan gantung ringkas, untuk kegunaan pejalan kaki dan ternakan, masih lagi dibina, berasaskan jambatan tali Inka kuno.

## Galeri

Image:Tower bridge London Twilight - November 2006.jpg|Jambatan Menara, London, UK
Image:Akashi-Bridge-3.jpg|Jambatan Akashi-Kaikyo, Jepun
Image:Ponte_25_Abril_Lisboa.JPG‎|Jambatan 25 de Abril di Lisbon, Portugal
Image:Tacoma_Narrows_Bridge_Falling.png‎|Keruntuhan Jambatan Tacoma Narrows, A.S.
Image:AmbassadorBridgesunsetting1.jpg|*Ambassador Bridge* di sempadan AS-Kanada
Image:Brooklyn Bridge Postdlf.jpg|Jambatan Brooklyn di New York, AS
Image:SF-Oakland-Bay-Bridge-Construction.jpg|*San Francisco – Oakland Bay Bridge* dalam pembinaan
Image:Brooklyn Bridge by David Shankbone.jpg|Jambatan Brooklyn dengan Jambatan Manhattan di latar
Image:Golden Gate Bridge Aerial.jpg|Jambatan Golden Gate di San Francisco, AS
Image:GoldenGateBridge.jpg|Jambatan Golden Gate, California, AS
Image:SFOakBrWestPartVEast.jpg|Bahagian barat *San Francisco – Oakland Bay Bridge*
Image:Great Belt Bridge JvdC.jpg|*Storebæltsbroen* di Denmark
Image:Ortakoey Istanbul Bosporusbruecke Mrz2005.jpg|Masjid Ortaköy dan Jambatan Bosphorus di Istanbul, Turki

Image:Mackinac-Bridge-Snowstorm-February-20-2006.jpg|Jambatan Mackinac semasa ribut salji
Image:Ozolnieki bridge by Igors Jefimovs.jpg|Jambatan gantung di Ozolnieki, Latvia.


## Lihat juga ==jembatan suramadu di pulau madura indonesia .jawa timur

* Senarai bidang jambatan gantung terpanjang
* Jambatan kabel-penahan — dari segi rupa hampir sama dengan jambatan gantung.
* Jambatan gantung sauh sendiri — menggabungkan unsur jambatan gantung dan kabel-penahan.
* Jambatan tali Inka — jambatan gantung terawal.
* Jambatan gantung ringkas — jambatan tali moden menggunakan kabel keluli.
Field Trip USA

***Field Trip USA*** ialah sebuah rancangan informasi yang diterbit oleh Primeworks Studios untuk 8TV dengan kerjasama Kedutaan Amerika Syarikat di Kuala Lumpur dan AFS Antarabudaya Malaysia. Rancangan ini mengisahkan 40 orang pelajar institusi pendidikan tinggi Malaysia (hanya lapan orang yang dipertontonkan) yang dihantar ke Amerika Syarikat selama enam bulan untuk mengalami suasana persekolahan dan kebudayaan di sana sebagai program pertukaran "Youth Exchange and Study Programmes" (YES) yang dianjurkan pihak-pihak berkenaan. *Field Trip USA* diacarakan oleh Qushairi Razali yang pernah mengacarakan *[[Destinasi Bajet]]*.

## Episod
### Musim pertama
Musim pertama disiarkan mulai 8 Oktober hingga 3 Disember 2008.

### Musim kedua
Musim pertama disiarkan mulai 28 September 2011.

## Pautan luar
*
FreeSpace 2

***FreeSpace 2*** ialah permainan komputer simulasi pertempuran angkasa yang dibangunkan oleh Volition, Inc. sebagai susulan 1999 kepada **.

Pada tahun 2002, Volition mengeluarkan kod sumber bagi enjin permainan kepada awam. Kod ini menjadi teras *[[FreeSpace 2 Source Code Project|Projek Kod Punca FreeSpace 2]]*, yang menghasilkan mod berdasarkan siri-siri cereka sains seperti *[[Babylon 5]]* dan *[[Battlestar Galactica (versi baru)|Battlestar Galactica]]*.

## Pautan luar
* Laman web rasmi ''FreeSpace 2'' diletak dalam arkib oleh Arkib Internet
* 
*
Hari-hari Midori

ialah sejudul manga fantasi shōnen karya Kazurou Inoue, diterbit oleh syarikat Shogakukan dalam majalah *[[Shōnen Sunday]]* mulai September 2002 hingga Oktober 2004 serta dikumpul dalam 8 jilid tankōbon. Kisahnya mengenai seorang pelajar sekolah tinggi yang mendapati tangan kanannya diganti oleh seorang gadis bernama Midori lalu cuba memulihkan Midori ke badan asalnya.

Siri manga ini diadaptasi menjadi siri anime 13 episod oleh Studio Pierrot bersiaran di Jepun dari April hingga Jun 2004 di rangkaian TV Animax, yang juga turut menyiarkan anime ini ke saluran-saluran serantaunya di Asia Tenggara, Asia Timur, Asia Selatan dan lain-lain.

## Plot
Seiji Sawamura ialah pelajar terkuat di sekolah tingginya. Prestasi pelajarannya tidak berapa memberangsangkan kerana dia asyik bergaduh dari belajar, namun dia sentiasa melindungi pelajar-pelajar lemah dari ancaman kaki buli. Dia dijadikan idola oleh sebilangan rakan-rakannya; seorang gadis bernama Midori Kasugano dari sekolah lain juga menyanjunginya senyap-senyap; tetapi yang lain cuma menggeruninya, jadi sukarlah untuknya mencari kekasih, sehingga pada suatu pagi dia menyedari Midori yang kecil terlekat di tempat tangan kanannya.

Sepanjang dua minggu seterusnya mereka berdua menyesuaikan diri dengan kerapatan yang tiba-tiba dan dipaksa ini, menimbulkan banyak kesusahan, tetapi juga berputiknya asmara. Seiji berusaha menyorok Midori dari khalayak ramai; Midori melitupi kepalanya dengan balutan sambil berpura-pura menjadi tangan cedera Seiji. Midori selalu meluahkan rasa cintanya terhadap Seiji (terutama sekali memakai gaun jahitan sendiri yang bersulamkan "I ♥ Seiji"), tetapi Seiji tidak perasan pun, khususnya apabila dia selalu mengeluh dirinya tidak akan dapat mencari seorang perempuan yang menyukainya.

Cantuman Midori dan Seiji nampaknya berada di antara pinggang Midori dan pergelangan tangan Seiji, tetapi tidak pernah diketahui dengan jelas pun (Seiji selalu berbaju lengan panjang, Midori pula biasanya memakai gaun; paling lebih pun lengkung pinggangnya). Badan Midori kelihatan berfungsi dengan normal; dia tidur dan makan seperti biasa, dan keperluan fisiologinya dipenuhi sistem perkumuhan Seiji.

## Pautan luar
### Laman rasmi
* Pierrot's official Japanese website for the ''Midori no Hibi'' anime series
*
Madayade

**MADAYADE** (*Ada Masa Lagi*) merupakan single ke-18 dari kumpulan Berryz Koubou. Single ini telah dipasarkan pada 5 November 2008 dibawah label PICCOLO TOWN dengan dua edisi; edisi terhad (PKCP-5127~8) dan edisi biasa (PKCP-5129). Edisi terhad terdapat bonus DVD. Single V (PKBP-5103) pula, dipasarkan pada 19 November 2008.

## Penerbit

* **MADAYADE**
** Komposer : Tsunku
** Lirik: Tsunku
** Susunan: Hirata Shouichirou

* **Furare Pattern**
** Komposer : Tsunku 
** Lirik: Tsunku 
** Susunan: Yamazaki Jun 

## Edisi

* Edisi Biasa
** Format : CD
** No. Katalog : PKCP-5129

* Edisi Terhad
** Format : CD
** No. Katalog : PKCP-5127~8
** Percuma : DVD

## Senarai Lagu CD

# MADAYADE
# フラれパターン (Furare Pattern)
# MADAYADE (Instrumental)

## Senarai Lagu Edisi Terhad DVD

# ジャケット撮影メイキング (Jacket Photography Making of)

## Senarai Lagu Single V DVD

# MADAYADE (PV)
# MADAYADE (Dance Shot Ver.)
# Making of...

## Senarai Lagu Event V DVD

# MADAYADE Close-up Ver [ss] 
# MADAYADE OL Ver [ss] 
# MADAYADE 清水佐紀Ｖｅｒ (Shimizu Saki Ver) 
# MADAYADE 嗣永桃子Ｖｅｒ (Tsugunaga Momoko Ver)
# MADAYADE 德永千奈美Ｖｅｒ (Tokunaga Chinami Ver) 
# MADAYADE 須藤茉麻Ｖｅｒ (Sudo Maasa Ver) 
# MADAYADE 夏燒雅Ｖｅｒ (Natsuyaki Miyabi Ver) 
# MADAYADE 熊井友理奈Ｖｅｒ (Kumai Yurina Ver) 
# MADAYADE 菅谷梨沙子Ｖｅｒ (Sugaya Risako Ver) 

## [[Oricon]] dan Jumlah Jualan

### Single CD
 

**Jumlah Jualan:** 25,469*

### Single V DVD
 

**Jumlah Jualan:** 5,262

## Rujukan


## Pautan luar

* Up-Front Works Discography entries: CD , DVD
Pencapaian tamadun India purba

Pelbagai tamadun India Raya dari Zaman Gangsa hingga ke Zaman Pertengahan Awal terkemuka untuk pencapaian budaya mereka.

*Sains dan teknologi di India purba
**Matematik
**Astronomi
**Senarai reka cipta India
*Seni bela diri India
*Perubatan India
*Linguistik
*Muzik
*Seni bina

Mengikut zaman (lihat sejarah India):
*Zaman Gangsa
**Tamadun lembah Indus
*Zaman Besi
**Tamadun Vedic
**Mahajanapadas
**Empayar Maurya
**Kerajaan India-Yunani
**Empayar Sunga
**Empayar Kushan
*Zaman Pertengahan
**Empayar Gupta
**Wangsa Chola
**Empayar Pala
**Wangsa Rashtrakuta
**Wangsa Chalukya
**Empayar Vijayanagara
Leftenan Madya

**Leftenan Madya** ialah salah satu pangkat pegawai muda dalam perkhidmatan Tentera Laut Diraja Malaysia. Leftenan Madya setara dengan Leftenan dalam Tentera Darat dan Leftenan TUDM.Pangkat Leftenan juga mempunyai persamaan dengan sistem pangkat British seperti kebanyakan struktur pangkat Angkatan Tentera Malaysia. Seorang Leftenan Madya setara dengan *Sub-Lieutenant* dalam kebanyakan tentera laut Komanwel.

## Insignia
Walaupun diasaskan dari insignia Tentera Laut Diraja British, insignia Leftenan Madya lebih menyamai *Lieutenant Junior Grade* Tentera Laut Amerika dengan memakai satu setengah "balak" di epolet dan di pergelangan pada baju musim sejuk.
Kelas Perdana Menteri

**[[Kapal selam]] ''Kelas Perdana Menteri*** atau *'Kelas Scorpene*' adalah kapal selam [[Tentera Laut Diraja Malaysia]](TLDM) yang diasaskan daripada rekabentuk kapal selam nuklear Perancis *Le Triomphant*. DCNS (dahulunya DCN, Direction Construction de Navals) dan Navantia (dahulunya Izar), dua firma pembuat kapal terkemuka bergabung untuk memajukan rekaan tersebut seterusnya menawarkannya kepada [[Tentera Laut Diraja Malaysia]] dan beberapa negara lain. Selain dari Malaysia, Chile telah memperolehi dua buah kapal selam dari kelas yang sama, manakala kerajaan India dan Brazil akan membina kapal selam [[Scorpene]] secara berlesen.

== Latar belakang ==
TLDM telah lama berhasrat untuk mengoperasikan kapal selam, mengikuti jejak langkah beberapa negara jiran. Hanya pada tahun 2002, kerajaan Malaysia menandatangani perjanjian perolehan dua buah kapal selam ini dengan dikenali sebagai kelas Perdana Menteri. Kapal selam pertama [[KD Tunku Abdul Rahman]] telah dilancar pada 23 Oktober 2007 di Cherbourg, Perancis. Kapal kedua pula, [[KD Tun Abdul Razak]] dilancar pada 8 Oktober 2008 di Cartagena, Sepanyol. Menurut Tan Sri [[Ramlan Mohamed Ali]], [[Panglima Tentera Laut]] ketika itu, perolehan kapal selam akan melengkapkan keupayaan peperangan tiga dimensi (anti udara, permukaan, dan bawah permukaan) TLDM. Kedua-dua kapal dijadual ditauliahkan pada awal dan penghujung 2009.

== Sistem senjata ==
Tunku Abdul Rahman dan Tun Abdul Razak akan dilengkapi dengan enam tiub torpedo pada haluan kapal yang membolehkan tembakan serentak (*Salvo'') menggunakan torpedo Blackshark yang akan dibawa. Tiub-tiub ini juga boleh digunakan untuk melancarkan peluru berpandu SM39 Exocet MBDA. Peluru berpandu ini ialah versi kegunaan kapal selam peluru berpandu MM40 yang digunakan kapal-kapal frigat TLDM.

## Rujukan

## Pautan luar
*SSK Scorpene Attack Submarine
*First Scorpene for Malaysia Named
*Malaysia's first submarine launched
*Jangkaan ketibaan KD Tun Abdul Rahman
Dorabase

(tajuk kecil ) merupakan sebuah siri manga besbol oleh  berdasarkan watak-watak dalam siri *[[Doraemon]]*. Ia diterbitkan dalam majalah CoroCoro Comic Shogakukan.

## Rujukan
Pentadbir web

**Pentadbir web** (secara tidak formal, istilah bahasa Inggerisnya, *webmaster* turut digunakan) adalah orang yang menyenggara atau menghasilkan sesebuah laman atau tapak web bagi sesebuah pertubuhan atau syarikat.

## Pautan luar
* Forum pentadbir web Malaysia 
* WebMaster Inc. - satu masyarakat pentadbir web dalam talian.
Nick Lachey

**Nicholas Scott Lachey** (; phonetically: "la-SHAY")  (born November 9, 1973) adalah seorang penyanyi pop dan pelakon Amerika yang menjadi semakin masyhur pada lewat 1990-an sebagai seorang ahli boy band 98 Degrees. 

Lachey berlakon dalam siri televisyen kenyataan hit ** dengan yang kemudian isterinya, Jessica Simpson.  Siri ini bersiaran di MTV untuk empat musim, dari 2003–2005.

## Rujukan
Terusan Wan Mat Saman

**Terusan Wan Mat Saman** (Jawi: تروسن وان مد سامن) merupakan terusan yang terpanjang di Malaysia. Terusan ini menghubungkan Sungai Kedah di Alor Setar hingga ke kaki Gunung Jerai di Gurun, selatan Kedah. Terusan sepanjang 36 km ini dibina pada tanggal 10 Syawal 1303 Hijrah bersamaan 13 Ogos 1885 Masihi dan berfungsi untuk mengairi kawasan sawah padi di Kedah. Pembinaan Terusan Wan Mat Saman merupakan suatu pencapaian yang mengagumkan pada masa itu.

## Sejarah

Terusan Wan Mat Saman dinamakan sempena nama Menteri Besar Kedah pada masa itu iaitu Dato' Wan Muhammad Saman Wan Ismail. Wan Mat Saman merupakan Menteri Besar semasa pemerintahan Sultan Ahmad Tajuddin Mukarram Shah dan Sultan Abdul Hamid Halim Shah. Terusan Wan Mat Saman mula dibina pada 13 Ogos 1885 dan siap dibina pada 12 Julai 1896. Panjang terusan ini adalah 36 km, kedalaman 1.5 m dan selebar 7.5 m.

## Rujukan
*Info dan foto Terusan Wan Mat Saman
*Info terperinci di laman ''tintapermata.blogspot''
Sun Microsystems

**Sun Microsystems** ialah sebuah syarikat pengeluar komputer, perkakasan komputer, perisian, dan khidmat-khidmat teknologi maklumat, yang ditubuhkan pada 24 Februari 1982. Syarikat ini beribu pejabat di Santa Clara, California. Pada 20 April 2009, diumumkan bahawa Oracle Corporation akan memperoleh Sun untuk AS $ 7.4 bilion. Perjanjian itu diselesaikan pada 27 Januari 2010.

Berikut ialah beberapa contoh perisian yang sekarang dimiliki oleh Sun Microsystems:
* Solaris dan OpenSolaris—sistem pengendalian terbitan UNIX
* MySQL—sistem pengurusan pangkalan data hubungan
* Java—bahasa pengaturcaraan berorientasi objek
* StarOffice—set perisian pejabat (mempunyai terbitan versi bebas, iaitu OpenOffice.org)
* ZFS—sistem fail berkeupayaan tinggi

## Rujukan

## Pautan luar

* Tapak web rasmi
* 
* —A weekly third-party summary of news about Sun and its products published since 1998.
Terjemahan berbantukan komputer

**Terjemahan berbantukan komputer** (bahasa Inggeris: *computer-assisted translation* atau CAT) ialah satu bentuk penterjemahan di mana penterjemah menterjemah teks menggunakan perisian komputer yang direka untuk menyokong dan memudahkan proses terjemahan.

## Terjemahan berbantukan komputer dan terjemahan mesin

Beberapa penyelesaian terjemahan berbantukan komputer yang maju termasuk terjemahan mesin. Integrasi terjemahan mesin kepada terjemahan berbantukan komputer dilaksanakan dengan pelbagai cara oleh pelbagai pihak. Walaupun teknologi ini tidak banyak diketahui mahupun terdapat kepada penterjemah individu, kamus pengguna yang dibuat sendiri berdasarkan terminologi yang betul telah banyak memperbaiki ketepatan terjemahan mesin dan hasilnya memperbaiki kecekapan proses penterjemahan.

## Perisian terjemahan komputer
*SDL Trados 2007
*Déjà Vu (DVX)
Yamaha Ego

**Yamaha Ego** merupakan sebuah skuter kecil seakan kapcai dengan teknologi CVT yang dikeluarkan oleh Yamaha. Ia diperkenalkan di Asia Tenggara setelah kejayaan model Yamaha Nouvo. Ia juga dikenali sebagai **Yamaha Mio**. Ia menggunakan enjin SOHC 115 cc yang sama seperti yang digunakan pada Yamaha Nouvo.

## Sejarah model
### 2003
Berasaskan daripada prestasi jualan serta data kajian teknikal motosikal Yamaha Nouvo oleh pasukan R&D Yamaha, pada tahun 2003 Yamaha Motor membangunkan dan memasarkan Yamaha Mio di Asia Tenggara dan pada Mac 2004, Hong Leong Yamaha (HLY) memperkenalkan model ini di Malaysia dan menamakannya semula sebagai Yamaha Ego.

### 2006
Model tahun 2006 membawakan beberapa pembaharuan kepada Mio, terutamanya pada namanya di mana ia dikenali sebagai Yamaha Mio Soul (kecuali di Malaysia). 

Antara perubahan yang dilakukan termasuklah lampu hadapan berbentuk V bagi penglihatan waktu malam yang lebih baik, papan pemuka baru serta pelekat badan baru, tetapi enjin yang digunakan masih sama seperti pada model lama. Untuk keselamatan, lampu belakang direka semula dengan tambahan pemantul cahaya. 

Untuk pasaran Malaysia, HLY sekali lagi bertanggungjawab menamakan semula model ini sebagai Yamaha Ego S serta melancarkannya pada Oktober 2007. Majlis pelancaran bertempat di Sheraton Subang Hotel di Kuala Lumpur, Malaysia.

Kesemua model-model Yamaha Ego yang lama dan baharu dikeluarkan oleh Hong Leong Yamaha Motor Sdn.  Bhd. (HLY).

 * Ego 115cc (2004-2008)
 * Ego S 115cc (2007-2011)
 * Ego S Fi/Suntikan 125cc (YMjet-Fi)
 * Ego LC 125cc
 * Ego Avantiz 125cc (2017-Sekarang)
 * Ego Solariz 125cc (2017-2022)
 * Ego Gear 125cc (2022 - Sekarang)

## Pautan luar
### Laman web rasmi

* Yamaha Motor Co.,Ltd.  dan 
* Yamaha Motor (Thailand) Website 
* Yamaha Motor (Malaysia) Website 
* Yamaha Motor (Indonesia) Website 
* Yamaha Motor (Philippines) Website 
* Yamaha Motor (Vietnam) Website 

### Lihat juga

* Kapcai
* Skuter
* Yamaha Nouvo

## Rujukan
Cover You (Morning Musume)

**COVER YOU** merupakan album nyanyian semula pertama dari kumpulan Morning Musume. Album ini dipasarkan pada 26 November 2008 dibawah label zetima dengan nombor katalog EPCE-5585. Edisi First Press terdapat bonus buku foto mini.

## Trivia

* Album ini mengandungi lagu-lagu yang ditulis oleh penulis lirik di Jepun, Aku Yuu.
* Kebanyakkan lagu dalam album ini adalah single dari Pink Lady iaitu Nagisa no Sinbad, Pepper Keibu, dan UFO.
* Jualan album paling rendah dalam sejarah jualan album Morning Musume.

## Ahli semasa album dipasarkan

* Generasi ke-5: Takahashi Ai, Niigaki Risa
* Generasi ke-6: Kamei Eri, Michishige Sayumi, Tanaka Reina
* Generasi ke-7: Kusumi Koharu
* Generasi ke-8: Mitsui Aika, Jun Jun, Linlin

## Senarai Lagu CD

# 渚のシンドバッド (Nagisa no Sinbad)
# どうにもとまらない (Dou ni mo Tomaranai)　
# 居酒屋 (Izakaya)
#* Dinyanyikan oleh Itsuki Hiroshi dan Takahashi Ai
# ペッパー警部 (ALBUM Ver.) (Pepper Keibu (ALBUM Ver.))
# 白い蝶のサンバ (Shiroi Chou no Samba)
# 青春時代 (Seishun Jidai)
# 林檎殺人事件 (Ringo Satsujin Jiken)
# ロマンス (ALBUM Ver.) (Romance (ALBUM Ver.))
# 街の灯り (Machi no Akari)
#* Dinyanyikan oleh Takahashi Ai dan Niigaki Risa
# 恋のダイヤル6700 (Koi no Dial 6700)
# ピンポンパン体操 (Pinpon Pan Taisou)
#* Dinyanyikan oleh Kamei Eri, Michishige Sayumi, Tanaka Reina, Kusumi Koharu, Mitsui Aika, Junjun dan Linlin
# わたしの青い鳥 (Watashi no Aoi Tori)
# ジョニイへの伝言 (Jonii e no Dengon)
#* Dinyanyikan oleh Niigaki Risa bersama Kamei Eri dan Tanaka Reina
# UFO

## Kedudukan Carta [[Oricon]] Dan Jumlah Jualan

* **Jumlah Jualan: 12,037**

## Pantauan Luar

* (Bahasa Jepun) Diskografi COVER YOU dilaman Up-Front Works: Discography entry 
* Profil Oricon
MobyGames

**MobyGames** ialah laman web mendedikasikan menyenaraikan permainan video dan komputer.

## Nota

## Rujukan

* Rusel DeMaria, Johnny L. Wilson, *[[High Score!: The Illustrated History of Electronic Games]]*, McGraw-Hill/Osborne Media; 2 edition (December 18, 2003), ISBN 0-07-223172-6
* Katherine Isbister, *Better Game Characters by Design: A Psychological Approach (The Morgan Kaufmann Series in Interactive 3D Technology)*, Morgan Kaufmann; Pap/Cdr edition (June 5, 2006), ISBN 1-55860-921-0
* Christy Marx, *Writing for Animation, Comics, and Games*, Focal Press (October 25, 2006), ISBN 0-240-80582-8
* Jean Swanson, Dean James, *The Dick Francis Companion*, Berkley Trade; Berkley Pr edition (July 29, 2003), ISBN 0-425-18187-1
* Sheri Graner Ray, *Gender Inclusive Game Design: Expanding The Market (Advances in Computer Graphics and Game Development Series)*, Charles River Media; 1 edition (September 2003), ISBN 1-58450-239-8
* Jason Rutter, Jo Bryce, *Understanding Digital Games*, Sage Publications Ltd (May 24, 2006), ISBN 1-4129-0033-6
* Ari Feldman, *Designing Arcade Computer Game Graphics*, Wordware Publishing; Bk&CD-Rom edition (November 1, 2000), ISBN 1-55622-755-8
* Dave Morris, Leo Hartas, *Strategy Games*, Thomson Course Technology (2004), ISBN 1-59200-253-6
* Diane Carr, *Computer Games: Text, Narrative and Play*, Polity (2006), ISBN 0-7456-3401-X
* Torben Kragh Grodal, Bente Larsen, Iben Thorving Laursen, *Visual Authorship: Creativity and Intentionality in Media*, Museum Tusculanum Press (2005), ISBN 87-635-0128-7

## Pautan luar

* MobyGames
Hangry & Angry

**HANGRY & ANGRY** merupakan kumpulan dibawah syarikat UP-FRONT Agency, Gothuall yang diambil dari bekas anggota kumpulan Morning Musume generasi keempat, Ishikawa Rika dan Yoshizawa Hitomi. Kumpulan *duo* ini ditubuhkan untuk mempromosikan stor *Harajuku fashion*, Yoshizawa Hitomi sebagai watak "Hangry" dan Ishikawa Rika sebagai watak "Angry". 

## Sejarah Kumpulan

### 2008

Kumpulan ini telah memasarkan album mini pada 19 November 2008 dengan judul **Kill Me Kiss Me**; judul lagu yang sama telah dipasarkan sebagai single dalam MySpace mereka. Album mini dijual di Jepun dan Amerika Syarikat.

### 2009

Pada April 2009, mereka telah memasarkan single digital yang berjudul "Sadistic Dance". Kemudian lagu "Sadistic Dance" dimuatkan di dalam album pertama mereka, juga dengan judul yang sama pada 11 November 2009.

## Anggota Kumpulan

* Ishikawa Rika (石川梨華)
* Yoshizawa Hitomi (吉澤ひとみ)

## Diskografi

### Album Studio

### Album Mini

### Single Digital

## Pantauan Luar

* MySpace Rasmi Hangry & Angry
* Facebook Rasmi Hangry & Angry
Senarai laman web

Ini ialah senarai semua **senarai [[laman web]]**.
*Senarai blog
*Senarai enjin gelintar
*Senarai panduan web
*Senarai pangkalan data dalam talian
*Senarai tapak web alam sekitar
*Senarai tapak web biologi
*Senarai tapak web perangkaian sosial
*Senarai tapak web perkongsian foto
*Senarai tapak web perkongsian video
*Senarai tapak web yang disekat di Republik Rakyat China
*Senarai wiki

## Mengikut kepopularan
Wikipedia tidak mempunyai senarai tapak web mengikut trafik, bagaimanapun terdapat pertubuhan lain yang melakukan sedemikian:
* Alexa Internet - http://alexa.com
* comScore - http://www.comscore.com/ (langganan)
* Netcraft - http://toolbar.netcraft.com/stats/topsites
* Nielsen NetRatings - http://www.nielsen-netratings.com/  (langganan)
Radio Kamek

## Radio Kamek
**Radio Kamek** merupakan saluran online komuniti.

Ia bersiaran selama 24 jam dengan pelbagai segmen yang menarik dan lebih memfokuskan kepada informasi setempat terutama sekali berita tempatan Bumi Kenyalang.

## Sejarah Penubuhan
2008 - Radio Kamek

## Pautan luar
## Lihat juga
Nukleus

**Nukleus** mungkin merujuk kepada:
### Dalam Kimia
* Nukleus atom, koleksi proton dan neutron pada bahagian tengah bagi atom, turut terdiri daripada jirim subatom.

### Dalam biologi
* Nukleus sel, pusat kawalan bagi sesebuah sel yang mengandungi DNA kromosom sel.
*Nukleus yang terbentuk di dalam mata dalam sklerosis nuklear (katarak awal)
**Nucleus*, satu jurnal saintifik mengenai nukleus sel; diterbitkan oleh Taylor & Francis

### Dalam astronomi
* Nukleus komet, teras pejal bagi sesebuah komet.
* Nukleus galaksi, kawasan yang terletak di tengah-tengah sesebuah galaksi.
 
## Lihat juga
* Nuklear
Sekolah Sukan Bukit Jalil

**Sekolah Sukan Bukit Jalil** (SSBJ) atau **Bukit Jalil Sports School** (BJSS) merupakan sekolah sukan yang pertama di Malaysia. Sekolah ini terletak di Kompleks Sukan Negara di Bukit Jalil, Kuala Lumpur.

Sekolah Sukan Bukit Jalil dibuka pada tahun 1996 dengan pengambilan atlet yang terdiri daripada pelajar tingkatan satu dan tingkatan empat. 

Pada 2009, Sekolah Sukan Bukit Jalil memiliki 280 pelajar lelaki dan 190 pelajar perempuan, menjadikan jumlah keseluruhan murid seramai 470 orang. Ia mempunyai seramai 90 orang guru.2009

Bekas pelari pecut dan Olahgarawati kebangsaan Marina Chin menjadi pengetua sekolah ini sejak 2007.

## Visi dan Misi
### Visi
SSBJ penjana atlet bertaraf dunia.

### Misi
*Berusaha menjana atlet yang berpotensi ke arah bertaraf dunia.
*Melahirkan atlet yang cemerlang dalam bidang sukan dan akademik
*Melahirkan atlet yang berdisiplin, berhemah tinggi, mempunyai semangat patriotik dan semangat juang yang jitu.
*Memupuk keyakinan atlet terhadap profesion dan industri sukan.
*Membudayakan sukan dalam kehidupan seharian.

## Kelab Sukan
* Akuatik
* Angkat Berat
* Badminton
* Bola Jaring
* Bola Keranjang
* Bola Sepak
* Bola Tampar
* Equestrian
* Gimnastik
* Golf
* Hoki
* Tenis
* Kriket
* Lumba Basikal
* Memanah
* Menembak
* Olahraga
* Skuasy
* Tenis
* Sepak Takraw
* Wusyu
* Taekwondo
* Karate
* Lawan Pedang

## Lihat Juga
*Sekolah Sukan Malaysia Pahang
*Sekolah Sukan Tunku Mahkota Ismail
*Sekolah Sukan Frenz United
*Akademi Bola Sepak Frenz United
*NFDP Malaysia - PPBN

## Rujukan

## Pautan Luar
* Laman Web SSBJ
Kacang sira

**Kacang sira** merupakan sejenis makanan ringan yang popular di Malaysia, terutama di pantai timur seperti Terengganu dan Kelantan. 

Ia merupakan kacang tanah yang digoreng dan ditos dalam gula.
Syed Adney Syed Hussein

**Syed Adney Syed Hussein** (Jawi: سيد ادني سيد حوسين) merupakan pemain bola sepak Malaysia yang berdarah kacukan Inggeris-Melayu. Dilahirkan di Liverpool, England pada 29 November 1986 tetapi membesar di Subang Jaya, Selangor. Dia bermula dengan mewakili Selangor, Malaysia bawah 23 tahun dan Malaysia.

Syed Adney tidak banyak bermain untuk pasukan kelab atau pun negeri. Dia lebih banyak berkhidmat untuk pasukan kebangsaan. Dia pernah mewakili Selangor FA pada musim 2006/07 tetapi gagal menarik minat jurulatih Selangor FA, Dollah Salleh untuk disenaraikan dalam kesebelasan utama meskipun berpengalaman luas dalam pentas antarabangsa.

Pada musim 2008, Syed Adney beralih ke UPB-MyTeam FC. Pada musim ini juga dia tidak banyak beraksi untuk pasukannya sebaliknya lebih kerap bersama pasukan kebangsaan untuk kejohanan pra-olimpik 2008 dan Pestabola Merdeka 2007.

Pada tahun 2006, Syed Adney membuat penampilan sulung antarabangsa bersama pasukan bawah 23 tahun Malaysia pada Sukan Asia 2006 ketika menentang Oman. Dia melepaskan 10 gol pada Sukan Asia 2006. Pada kelayakan Sukan Olimpik 2008, Syed Adney hanya bermain dua perlawanan sahaja iaitu pada perlawanan menentang Syria dan perlawanan terakhir kelayakan menentang Jepun. Pada Pestabola Merdeka 2007, Syed Adney membantu Malaysia menjuarai kejohanan setelah menewaskan Myanmar 3-1.

Syed Adney kemudian membuat penampilan sulung bersama skuad utama kebangsaan ketika kelayakan Piala Dunia 2010 Zon Asia menentang Bahrain. Syed Adney melepaskan empat gol pada perlawanan pertama dan berjaya mengawal ketat pintu gol pada perlawanan kedua.

Pada Sukan Asia Tenggara 2007, Syed Adney bermain pada semua perlawanan dan berjaya menyelamatkan satu sepakan penalti ketika menentang Singapura. Bagaimanapun Malaysia gagal ke separuh akhir buat kali pertama sejak 1991.

sekarang dia dah jadi pengulas dan Football pundit kat Astro Arena

## Rujukan

## Pautan luar
* Profil Syed Adney Syed Hussein di laman web F.A.M.